ג'ינג'ר סופטוור

ג'ינג'ר סופטוור (באנגלית: Ginger Software) היא חברת הזנק ישראלית, שפיתחה טכנולוגיה לשיפור כתיבה המשתמשת באלגוריתמים סטטיסטיים בשילוב עם עיבוד שפות טבעיות, שמטרתה לשפר את התקשורת בכתב, לפתח מיומנויות תקשורת באנגלית ולהגביר פרודוקטיביות בשימוש בטלפון החכם. החברה הוקמה בסוף 2007 על ידי יעל קרוב ואבנר זנגוויל. תוכנת ג'ינג'ר מבדילה את עצמה על ידי זיהוי מילים בהקשר של משפטים שלמים.<ref></ref> בדצמבר 2011, ג'ינג'ר סופטוור הייתה אחד מתשעה פרויקטים שאושרו על ידי מועצת הנגידים של הקרן לחקר ופיתוח תעשייתי דו-לאומי בין ישראל לארצות הברית במימון של 8.1 מיליון דולר.<ref>[http://www.marketwatch.com/story/bird-israel-us-binational-industrial-rd-foundation-to-invest-81-million-in-nine-new-projects-2011-12-20] BIRD - Israel-US Binational Industrial R&D Foundation to Invest $8.1 Million in Nine new Projects</ref> החברה גם גייסה 3 מיליון דולר ממשקיעים פרטיים בישראל וארצות הברית בשנת 2009.<ref>[http://www.tmcnet.com/usubmit/2009/01/25/3938015.htm] Text correction co Ginger raises $3m</ref>

במאי 2014 רכשה אינטל את אחת היחידות העסקיות של ג'ינג'ר ואת הזכויות להשתמש בטכנולוגיה המוגנת בפטנט של החברה.<ref>https://techcrunch.com/2014/05/09/intel-ginger-software-personal-assistant/</ref>

== מייסדים ==
לפני שהקימה את ג'ינג'ר סופטוור, יעל קרוב עבדה בחברת רוזטה ג'נומיקס כמנהלת הטכנולוגיה הראשית שלה וסגנית נשיא למחקר ופיתוח משנת 2003 עד 2006, ובחברת קליקסופטוור טכנולוגיות כמנהלת מחקר ופיתוח בשנים 1990 עד 1994. בשנת 1996 קרוב הקימה את Agentics, חברה המתמחה בסיווג טקסט חופשי של מידע על מוצרי מסחר אלקטרוני על בסיס עיבוד שפה טבעית.<ref>[http://www.gingersoftware.com/about/#ixzz1mLpPdvt8] http://www.gingersoftware.com/about/#ixzz1mLpPdvt8</ref>

אבנר זנגוויל הוא המייסד השותף של ג'ינג'ר סופטוור ובעלה של יעל קרוב. זנגוויל הקים את Menta Software בשנת 1996 עם אחיו ארנון זנגוויל במטרה לפתח מוצר שהופך כל אפליקציה מבוססת חלונות ליישום הזמין מכל מחשב מרוחק שמריץ דפדפן אינטרנט. מנטה נרכשה על ידי חברת GraphOn בשנת 2001.<ref>[http://www.gingersoftware.com/about/#ixzz1mLsbZs20] http://www.gingersoftware.com/about/#ixzz1mLsbZs20</ref>

== טכנולוגיה ==
ג'ינג'ר סופטוור משתמשת באלגוריתמי תוכנה מוגנים בפטנט העוסקים בעיבוד שפה טבעית. החברה טוענת כי האלגוריתם מאפשר לה לתקן את המשפטים הכתובים ברמת דיוק גבוהה יחסית (תוך ביטול של עד 95 אחוז משגיאות הכתיבה),<ref>[http://www.gingersoftware.com/company-overview/ Ginger Website]</ref> לעומת בודקי איות סטנדרטיים. האלגוריתם הייחודי שלה מאפשר לתוכנה להבין את הקשר המשפט ולא לתקן בהתבסס על מילה בלבד. לדברי מייסדה, קרוב, התוכנה פועלת על פי ההיגיון של הקשר המשפט בנוסף לזיכרון של מסד נתונים של מילים.<ref>[http://www.haaretz.com/print-edition/business/israeli-start-up-company-may-have-a-cure-for-dyslexic-typos-1.249855 Israeli start-up company may have a cure for dyslexic typos Israel News | Haaretz]</ref> החברה מהווה חלק מעולם הטכנולוגיה המסייעת.<ref>http://cdn.gingersoftware.com/media/pdf/TheDyslexiaRevolution.pdf</ref>

ג'ינג'ר טוענת כי היתרונות של התוכנה ממונפים על ידי דוברי אנגלית כשפת אם ושלא כשפת אם, ומצאו ערך גם בשוקי נישה כמו ניהול דיסלקסיה. עוד הם טוענים שמשתמשי ESL מפיקים תועלת רבה מהשימוש בתוכנה, שכן הדבר מאפשר להם לכתוב טקסט אנגלי נטול שגיאות. השימוש בתוכנה מתרחב גם לאנשי מקצוע דוברי אנגלית כשפת אם וסטודנטים המשתמשים בה כ"רשת ביטחון" לעריכת הדוא"ל שלהם, כמו גם סטודנטים בינלאומיים שכותבים באנגלית.

בספטמבר 2020, נכללה החברה באיגוד חברות לטכנולוגיות NLP שהקימו רשות החדשנות ומשרד הדיגיטל הלאומי.

== מוצרים ==
מוצרי תוכנת ג'ינג'ר כוללים את ג'ינג'ר פייג', אפליקציית שיפור כתיבה חוצה פלטפורמות ומקלדת ג'ינג'ר הזמינה למכשירי אנדרואיד.

ג'ינג'ר פייג פועל כשירות מקוון ותומך במיקרוסופט וורד, מיקרוסופט אאוטלוק, מיקרוסופט פאוורפוינט, אינטרנט אקספלורר, גוגל כרום ומוזילה פיירפוקס, ומתפקד כאפליקציית שיפור כתיבה למכשירים ניידים אנדרואיד ו-iOS. התכונה העיקרית שלו היא בודק הדקדוק ובודק האיות הפועלים בצורה חלקה עם ממשקי המשתמש השונים. יש לו גם כלי ניסוח מתקדם, מילים נרדפות והגדרות בהקשר, תרגום רב-לשוני ופונקציה להפיכת טקסט לדיבור המאפשרת למשתמשים לשמוע משפטים לפני ואחרי תיקון.

מקלדת ג'ינג'ר לאנדרואיד מחליפה את המקלדת המובנית ומתפקדת כאפליקציית מקלדת. מקלדת ג'ינג'ר היא אפליקציית המקלדת היחידה שמציעה הגהה וכלי כתיבה אחרים באמצעות גישה בלחיצה אחת לתוכנת ג'ינג'ר פייג'.

== מודל עסקי ==
במקור, המודל העסקי של החברה היה ניסיון חינם בן יומיים, ולאחריו אפשרות לרכוש רישיון. ב־15 בינואר 2012, החברה שינתה את המודל העסקי שלה על ידי שחרור גרסת פרימיום. גרסת זו מורכבת מבודק הדקדוק ובודק האיות המבוססים על הקשר. גרסה בתשלום כוללת קורא טקסטים של ג'ינג'ר ומאמנת אישית, כלי לניתוח דוחות התקדמות, יחד עם גישה בלתי מוגבלת לבודק הדקדוק, בודק האיות וכלי לניסוח מחדש.<ref>[http://www.gingersoftware.com/download/] http://www.gingersoftware.com/download/</ref>

מקלדת ג'ינג'ר היא חינמית להורדה ושימוש, אם כי היא מציעה רכישות בתוך האפליקציה כמו ערכות נושא וחבילות נושא.

== קישורים חיצוניים ==
* 
* 
* 
* 

== הערות שוליים ==

קטגוריה:תוכנות מילון
קטגוריה:חברות תוכנה ישראליות
קטגוריה:ישראל: חברות שהוקמו ב-2007